CELEX: 52011DP0247
Language: sk
Date: 2011-06-07 00:00:00
Title: Žiadosť o zbavenie parlamentnej imunity Ágnes Hankissovej Rozhodnutie Európskeho parlamentu zo 7. júna 2011 o žiadosti o zbavenie imunity Ágnes Hankissovej (2010/2213(IMM))

11.12.2012   
            
            
               SK
            
            
               Úradný vestník Európskej únie
            
            
               CE 380/152
            
         Utorok 7. júna 2011Žiadosť o zbavenie parlamentnej imunity Ágnes Hankissovej
   P7_TA(2011)0247
   Rozhodnutie Európskeho parlamentu zo 7. júna 2011 o žiadosti o zbavenie imunity Ágnes Hankissovej (2010/2213(IMM))
   2012/C 380 E/23
   
      Európsky parlament,
   
               —
            
            
               so zreteľom na žiadosť o zbavenie imunity Ágnes Hankissovej, ktorú predložil Ústredný obvodný súd v Bude dňa 6. júla 2010 a ktorá bola oznámená na plenárnej schôdzi 6. septembra 2010,
            
         
               —
            
            
               po vypočutí Ágnes Hankissovej dňa 11. apríla 2011 v súlade s článkom 7 ods. 3 rokovacieho poriadku,
            
         
               —
            
            
               so zreteľom na článok 9 Protokolu o výsadách a imunitách Európskej únie z 8. apríla 1965, ako aj na článok 6 ods. 2 Aktu o priamych a všeobecných voľbách poslancov Európskeho parlamentu z 20. septembra 1976,
            
         
               —
            
            
               so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008 a 19. marca 2010 (1),
            
         
               —
            
            
               so zreteľom na článok 6 ods. 2 a článok 7 rokovacieho poriadku,
            
         
               —
            
            
               so zreteľom na správu Výboru pre právne veci (A7-0196/2011),
            
         
               A.
            
            
               keďže Ústredný obvodný súd v Bude, Budapešti, požiadal o zbavenie imunity poslankyne Parlamentu Ágnes Hankissovej, aby mohol viesť obnovené trestné konanie proti Ágnes Hankissovej, ktoré nariadil Najvyšší súd Maďarskej republiky,
            
         
               B.
            
            
               keďže zbavenie imunity Ágnes Hankissovej sa týka obvinenia zo spáchania trestného činu ohovárania podľa paragrafu 181 maďarského trestného zákona, ktorého sa údajne dopustila vyhlásením počas programu „Péntek 8 mondatvadász“ dňa 23. januára 2004,
            
         
               C.
            
            
               keďže Ágnes Hankissová bola obvinená súkromným žalobcom v obžalobe z 18. februára 2004, ktorá bola podaná na Ústredný obvodný súd v Bude dňa 23. februára 2004; keďže Ústredný obvodný súd v Bude vydal rozsudok dňa 28. júna 2005, proti ktorému bolo podané odvolanie na Mestský súd v Budapešti, ktorý toto rozhodnutie 3. februára 2006 zrušil,
            
         
               D.
            
            
               keďže vec bola následne vrátená späť Ústrednému obvodnému súdu v Bude, ktorý 6. februára 2009 zbavil Ágnes Hankissovú obvinení; keďže žalobca podal odvolanie na Mestský súd v Budapešti, ktorý 25. marca 2009 vo všetkých otázkach potvrdil rozsudok Ústredného obvodného súdu v Bude,
            
         
               E.
            
            
               keďže 12. novembra 2009 Najvyšší súd Maďarskej republiky zrušil oba rozsudky na základe porušenia hmotného práva a nariadil Ústrednému obvodnému súdu v Bude, aby začal nové konanie,
            
         
               F.
            
            
               keďže Ágnes Hankissová je od 15. júla 2009 poslankyňou Parlamentu,
            
         
               G.
            
            
               keďže podľa článku 9 Protokolu o výsadách a imunitách Európskej únie poslanci počas zasadnutia Európskeho parlamentu požívajú na území svojho vlastného štátu imunitu priznanú poslancom ich parlamentu; a keďže to nebráni Parlamentu vo výkone jeho práva zbaviť imunity niektorého zo svojich poslancov,
            
         
               H.
            
            
               keďže paragraf 552 ods. 1 maďarského zákona o trestnom konaní požaduje, aby bolo trestné konanie proti osobe požívajúcej imunitu prerušené a aby sa požiadalo o zbavenie tejto imunity, a keďže paragraf 551 ods. 1 tohto aktu stanovuje, že trestné konanie proti, okrem iného, poslancovi Európskeho parlamentu sa môže začať len po odňatí jeho imunity,
            
         
               I.
            
            
               keďže paragraf 12 ods. 1 aktu LVII z 2004 stanovuje, že žiadosť o zbavenie imunity v prípade súkromnej žaloby podáva predsedovi Parlamentu súd,
            
         
               J.
            
            
               keďže v novom konaní po zrušení rozsudkov Ágnes Hankissová uviedla, že je poslankyňou Parlamentu, na základe čoho Ústredný obvodný súd v Bude v súlade s paragrafom 552 ods. 1 maďarského zákona o trestnom konaní a paragrafom 12 aktu LVII z 2004 rozhodol o prerušení konania a požiadal o zbavenie imunity,
            
         
               K.
            
            
               keďže je preto vhodné odporučiť, aby v tomto prípade došlo k zbaveniu imunity,
            
         
               1.
            
            
               zbavuje Ágnes Hankissovú imunity;
            
         
               2.
            
            
               poveruje svojho predsedu, aby toto rozhodnutie a správu príslušného výboru Parlamentu okamžite postúpil príslušnému orgánu Maďarska a Ágnes Hankissovej.
            
         
      (1)  Vec 101/63, Wagner/Fohrmann a Krier, Zb. 1964, s. 195, vec 149/85, Wybot/Faure a iní, Zb. 1986, s. 2391, vec T-345/05, Mote/Parlament Zb. 2008 s. II-2849, spojené veci C-200/07 a C-201/07, Marra/de Gregorio a Clemente Zb. 2008 s. I-7929 a vec T-42/06, Gollnisch/Parlament.